సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
WikiLeaks Founder Arrest: లీక్స్ వీరుడు అసాంజే అరెస్ట్
అరెస్ట్‌పై స్పందించిన వికిలిక్స్.. అసాంజే దౌత్య కార్యాలయం నుంచి బయటకు రాలేదని పేర్కొంది. ఈక్వేడర్ ఎంబసీనే బ్రిటిష్ పోలీసులను దౌత్య కార్యాలయంలోకి అహ్వానించిందని, పోలీసులు వెంటనే అసాంజేను అరెస్ట్ చేశారని ఆరోపించింది.
Samayam Telugu | Updated:
Apr 11, 2019, 05:30PM IST
హైలైట్స్
ఏప్రిల్ 11న అదుపులోకి లండన్‌లోని మెట్రోపాలిటన్ పోలీసులు
త్వరలోనే వెస్ట్‌మినిస్టర్ మెజిస్ట్రేట్ కోర్టు ముందు హాజరుపరిచే అవకాశం
అసాంజే అరెస్ట్‌ను ధ్రువీకరించిన యూకే హోమ్ సెక్రటరీ
అగ్ర దేశాల రహస్యాలను బట్టబయలు చేసి ముప్పుతిప్పలు పెట్టిన వికిలిక్స్ ఫౌండర్ జూలియన్ అసాంజే అరెస్ట్ అయ్యారు. లండన్‌లోని మెట్రోపాలిటన్ పోలీసులు ఏప్రిల్ 11న ఈయనను అదుపులోకి తీసుకున్నారు. త్వరలోనే జూలియన్ అసాంజే‌ను వెస్ట్‌మినిస్టర్‌ మెజిస్ట్రేట్‌ కోర్టు ముందు హాజరుపరచనున్నారు.
యూకే హోమ్ సెక్రటరీ సాజిద్ జావిద్ కూడా అసాంజే అరెస్ట్‌ను ధ్రువీకరించారు. పోలీసుల కస్టడీలో ఉన్నట్లు తెలిపారు. ఈక్వేడార్ రాయబార కార్యాలయంలో ఏడేళ్లుగా ఉంటున్న అసాంజే ఇప్పుడు పోలీసుల కస్టడీలో ఉన్నారని ట్వీట్ చేశారు. సహకార మందించినందుకు ఈక్వేడార్‌ ఎంబసీకి కృతజ్ఞతలు తెలిపారు.
WATCH: WikiLeaks founder Julian Assange is arrested at the Ecuadorian embassy in London https://t.co/wE9u9wYvCC https://t.co/ajxH5R6aOT
&mdash; CNN International (@cnni) 1554978157000
అరెస్ట్‌పై స్పందించిన వికిలిక్స్.. అసాంజే దౌత్య కార్యాలయం నుంచి బయటకు రాలేదని పేర్కొంది. ఈక్వేడర్ ఎంబసీనే బ్రిటిష్ పోలీసులను దౌత్య కార్యాలయంలోకి అహ్వానించిందని, పోలీసులు వెంటనే అసాంజేను అరెస్ట్ చేశారని ఆరోపించింది.
ఇకపోతే జూలియన్ అసాంజే 2010లో వార్తల్లో నిలిచారు. అప్పుడు వికిలిక్స్.. అమెరికా మిలిటరీ రహస్యాలను బహిర్గతం చేసింది. తర్వాత అసాంజేపై లైంగిక వేధింపుల ఆరోపణలు వచ్చాయి. ఈ విషయంలో అరెస్టు నుంచి తప్పించుకునేందుకు, స్వీడన్‌కు దొరక్కుండా ఉండేందుకు 2012 నుంచి లండన్‌లోని ఈక్వేడార్ దౌత్య కార్యాలయంలో ఆశ్రయం పొందుతున్నారు.